Liturgikus események, programok

**A hét ünnepei:**

**Hétfő:** Szent Adalbert püspök, vértanú, egyházmegyénk védőszentje

**Kedd:** Szent Márk evangélista

**Péntek:** Chanel Szent Péter áldozópap, vértanú

**Szombat**: Siénai Szent Katalin szűz, egyháztanító, Európa társvédőszentje

**Eseménynaptár**

04.24. 17.00 Elsőáldozók csoportja

04.24. 19.30 Idősebb házasok csoportja

04.25. 10.00 Baba-mama kör

04.26. 19.00 Kóruspróba

04.27. 19.00 Olvassuk a Bibliát

05.02. 10.00 Baba-mama kör

05.03. 19.00 Kóruspróba

05.04. Elsőcsütörtök – szentségimádás

**Szentmisék, liturgikus templomi események**

**Vasárnap:** 8.45 + István

 10.00 + Anna és Károly

 18.30 + Lajos

**Hétfő:** 7.00 beteg Mónika

**Kedd**: 14.30 + Margit temetési mise

 18.30 + Irma

**Szerda:**  7.00

**Csütörtök:** 18.30 + Magdolna

**Péntek**: **nincs szentmise**

**Szombat:**  18.30 + Viola, Blanka, Kamilla, János

**Temetés:** 04.25. 9.00 Újköztemető-szóró / Takács Ferencné

 04.26. 9.45 Újköztemető-szóró / Keresztényi András

 04.28. 9.45 Újköztemető / Lajos Jánosné

 04.28 12.00 Farkasrét / Éltető Ödönné

Hirdetések

A **pápalátogatással** kapcsolatban jelzem, hogy az **április 30. vasárnapi** **9.30-as Kossuth téri szentmisére** regisztráció nélkül lehet belépni, érkezési sorrendben.

Ezen a napon délelőtt templomunkban nem lesz szentmise!

**Április 28-án a péntek délutáni** találkozón a Bazilika előtti téren lesz kivetítés. Ezen a napon sem lesz szentmise templomunkban!

+++++

Plébániai **zarándoklat**ot szervezünk **május 1-jén** Bátára, a Szent Vér kegyhelyre külön busszal, melynek költsége 6000,- Ft. Részletek a faliújságon, a kitett szórólapon, illetve a honlapon.

Jelentkezés a honlapon megadott linken vagy a sekrestyében.

+++++

**Május 1-jén** nem lesz szentmise. 18 órakor elimádkozzunk a litániát.

Gondolatok a mai naphoz

Lángra lobbantod a neked szentelt nép hitét

Tizenévvel ezelőtt, egy házas hétvégés program kapcsán mélyültem el igazán az emmauszi történetben. Azóta igyekszem egyre jobban a mélyére látni.

A felszín, hogy Jézus utána megy a két útra kelő tanítványnak, lángra lobbantja szívüket, akik visszatérnek a közösségbe. Még az is a felszínhez tartozik, hogy a szentmise formáját fedezhetjük fel. Hallgatjuk Isten szavát a szentírásból, majd átéljük a kenyértörés eseményét.

Ha a két tanítvány alakját szemléljük, két reményvesztett, csalódott embert látunk, akik megbeszélik az eseményeket. Majd a hozzájuk csatlakozó idegennek is elmondják, hogy mi fáj, milyen csalódás érte őket.

Én hogyan reagálok egy-egy csalódásra? Merek a magam fájdalmáról beszélni? Van kinek beszélni róla?

Szemlélhetem Jézust. Melléjük szegődik, beszélteti őket. Majd feltárja az események értelmét. Akkor szól, amikor már a két tanítvány megfogalmazta mindazt, ami szomorúvá teszi őket.

Felfedezhetjük, hogy mindannyiunk élete úton levés, annak minden örömével és nehézségével, bizonytalanságával együtt. Ezen az úton mellénk szegődik Jézus. Feltárja az események értelmét, segít, hogy megőrizzük szívünk lángját.

Nem kell megijednünk a csalódástól, szomorúságtól, kapcsolataink döccenéseitől. Ezek részei életünknek. Viszont tudnunk kell, hogy ezzel együtt fontos számomra a másik, a mellettem élő ember, a családom, a közösség. Jézus pedig újra és újra lángra lobbantja szívünket, hogy mi is elmondhassuk sokaknak: felismertük Őt a kenyértörésben!

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

 Húsvét 3. vasárnapja 2023. április 23.



„Ujjongj az Úrnak földkerekség, nevének fönségéről énekelj, zengj neki dicsőítő éneket, alleluja!”

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*vasárnap:* 8.45; 10.00; 18.30

*hétköznap*: hétfő, szerda 7.00,

 kedd, csütörtök, péntek, szombat 18.30

Irodai ügyelet: hétfő – szerda – péntek: 16.00-17.30

 kedd – csütörtök: 9.00-12.00

Olvasmány: ApCsel 2,14.22-28 A názáreti Jézust Isten igazolta előttetek.

Szentlecke: 1Pét 1, 17-21 Krisztusnak, a hibátlan és szeplőtelen báránynak drága vére által szabadultunk meg.

Evangélium: Lk 24, 13-35 Lángolt a szívünk, amikor kifejtette az írásokat.